Kultúrne a turistické centrum, Radničné námestie 24, Bardejov

**Propozície súťaže „ Vianoce ukryté v mojom betleheme “**

Čo chvíľa tu máme opäť Vianoce a k nim neodmysliteľne patrí aj stavanie betlehemu. Krásne tradície našich predkov, ktoré sa spájajú s prípravou a prežívaním najkrajších sviatkov v roku je potrebné udržiavať, podporovať a propagovať, a preto **Kultúrno-turistické centrum v Bardejove** pripravilo pre deti, žiakov aj dospelých súťaž s názvom „**Vianoce ukryté v mojom betleheme“**. Do súťaže sa môžu zapojiť všetci, ktorí majú šikovné ruky, radi tvoria a chcú si ľubovoľnou technikou nakresliť, alebo vyrobiť z akéhokoľvek materiálu svoj vlastný originálny betlehem.

**Formát prác**: Plošné práce, výkresy veľkosť A4, A3

 Priestorové práce, v ktorých budú minimálne **3 postavy a maštaľka**

Kategórie: MŠ

 I. stupeň ZŠ

 II. stupeň ZŠ

 Dospelí a seniori

Súťaže sa môžu zúčastniť **jednotlivci aj kolektívy**

**Techniky plošných a priestorových prác:** Všetky tradičné aj netradičné výtvarné techniky

**Materiál na tvorbu prác**: papier, lepenka, drevo, hlina, textil, ihličie, šúpolie, prútie, cesto, medovník, semienka, jadierka, drôt, mach, slama a všetky ďalšie dostupné materiály

**Termín a miesto doručenie prác**: Práce je potrebné doručiť do **16.11.2021** do Kultúrno-turistického centra, Radničné námestie 24 Bardejov

**Označenie prác**: Všetky práce musia byť čitateľne označené – meno, priezvisko, škola

**Hodnotenie prác:** Práce bude hodnotiť odborná porota zložená z troch členov **19.11.2021**

Zoznam výhercov súťaže zverejníme na Fb: Kultúrne a turistické centrum Bardejov

Doručené práce budú súčasťou vianočnej **výstavy betlehemov**, ktorá bude verejnosti **v Kultúrno-turistickom centre** /podľa aktuálnych platných epidemiologických predpisov/ prístupná od 22.11.-22.12.2021

**SÚŤAŽIACI SI BUDÚ MÔCŤ SVOJE VYSTAVENÉ BETLEHEMY ZOBRAŤ 22.12.2021 POPOLUDNÍ**